પર્યાવરણ અને વન મંત્રાલય
શ્રી ભૂપેન્દ્ર યાદવે કહ્યું કે પ્રધાનમંત્રીના નેતૃત્વમાં ભારતે સર્વગ્રાહી અભિગમ દ્વારા એક અનોખું જૈવવિવિધતા સંરક્ષણ મોડલ ઘડ્યું છે
શ્રી યાદવે જાહેર-ખાનગી ભાગીદારી પર ભાર મૂકતી તાજેતરમાં શરૂ કરાયેલ ગ્રીન ક્રેડિટ સિસ્ટમમાં સક્રિયપણે યોગદાન આપવા ઉદ્યોગોને આહ્વાન કર્યું
કેન્દ્રીય પર્યાવરણ, વન અને આબોહવા પરિવર્તન તેમજ શ્રમ અને રોજગાર મંત્રી શ્રી ભૂપેન્દ્ર યાદવે જણાવ્યું હતું કે પ્રધાનમંત્રી શ્રી નરેન્દ્ર મોદીના નેતૃત્વમાં ભારતે સર્વગ્રાહી અભિગમ દ્વારા જૈવવિવિધતા સંરક્ષણનું અનોખું મોડલ ઘડ્યું છે. આજે ગુજરાતમાં દ્વારકાના રુક્મિણી મંદિર પાસે હરિયાલી મહોત્સવને સંબોધતા શ્રી યાદવે પર્યાવરણ અને આશ્રિત જીવો વચ્ચેના નિર્ણાયક સંતુલનના મહત્વ પર પ્રકાશ પાડ્યો હતો જેના માટે પ્રધાનમંત્રી શ્રી નરેન્દ્ર મોદીના સક્ષમ નેતૃત્વ હેઠળની સરકારે આ સંદેશને વૈશ્વિક સ્તરે ફેલાવવા માટે મિશન લાઇફ શરૂ કર્યું છે.
મંત્રીએ જીવસૃષ્ટિની ખાદ્ય શૃંખલાનું સંરક્ષણ કરીને અને ટોચના શિકારીની સુખાકારી સુનિશ્ચિત કરીને નિર્ણાયક ઇકોસિસ્ટમના પર્યાવરણીય સંરક્ષણની જરૂરિયાત પર ભાર મૂક્યો હતો. તેમણે સરકાર દ્વારા શરૂ કરાયેલ પ્રોજેક્ટ ડોલ્ફિન અને પ્રોજેક્ટ લાયનના મહત્વ પર પ્રકાશ પાડ્યો હતો. તેમણે મેન્ગ્રોવ ઇકોસિસ્ટમ્સ અને ડોલ્ફિન્સના મહત્વ પર દરિયાઈ જીવસૃષ્ટિના સ્વાસ્થ્ય અને તેમના સંરક્ષણના ઇકોલોજીકલ સૂચક તરીકે ભાર મૂક્યો હતો.
સંરક્ષણ પહેલમાં બહુવિધ હિસ્સેદારોની સહભાગિતાને આમંત્રિત કરતાં શ્રી યાદવે તાજેતરમાં શરૂ કરાયેલ ગ્રીન ક્રેડિટ સિસ્ટમમાં સક્રિયપણે યોગદાન આપવા માટે ઉદ્યોગોને હાકલ કરી હતી. તેમણે કાર્બન સિક્વેસ્ટ્રેશન અને ગ્રીન કવર વધારવામાં ઉદ્યોગોની ભૂમિકા અને યોગદાનને રેખાંકિત કર્યું. તેમણે વધુમાં ઉમેર્યું કે આ સંદર્ભમાં જાહેર-ખાનગી ભાગીદારી એક અસરકારક સાધન છે. ગુજરાતે મેન્ગ્રોવ ઇકોસિસ્ટમના સંરક્ષણ માટે પીપીપી મોડેલમાં અસાધારણ કામગીરી કરી છે તે સ્વીકારીને તેમણે ખુશી વ્યક્ત કરી હતી. જો કે, ઐતિહાસિક મેન્ગ્રોવ વિસ્તારોને ઓળખવા અને પુનઃસ્થાપિત કરવા માટે પ્રયત્નો જરૂરી છે, જે પહેલાથી જ ખરાબ સ્થિતિમાં છે, એમ તેમણે ઉમેર્યું હતું.
શ્રી યાદવે મેન્ગ્રોવ સિંકમાં 30% વધારો હાંસલ કરવામાં મદદ કરવા માટે સેલ્ફ હેલ્પ ગ્રૂપ દ્વારા મેન્ગ્રોવ પ્લાન્ટેશન ટાર્ગેટ, મેન્ગ્રોવ નર્સરીઓનો સ્ટોક, આજીવિકાની તકો, પ્રચાર અને આઉટરીચ પ્રોગ્રામ તેમજ મેન્ગ્રોવ વિસ્તારોમાં ઇકો-ટૂરિઝમ જેવી મુખ્ય પ્રવૃત્તિઓના મહત્વ પર ભાર મૂક્યો હતો.
મંત્રીએ મેન્ગ્રોવ્સના સંરક્ષણ અને ભારત મેન્ગ્રોવ એલાયન્સમાં સામેલ થવા માટે તાજેતરમાં શરૂ કરાયેલા MISHTI કાર્યક્રમ વિશે સભાને માહિતી આપી હતી. તેમણે બોટનિકલ સર્વે ઓફ ઈન્ડિયાના પ્રકાશન વિશે વાત કરી જેમાં ભારતમાં નોંધાયેલા મેન્ગ્રોવ્સની 500 પ્રજાતિઓની ગ્લોસરીનો સમાવેશ થાય છે.
મહાનુભાવોના હસ્તે મેન્ગ્રોવ્ઝનું પ્રતિકાત્મક વૃક્ષારોપણ કરવામાં આવ્યું હતું. ઇવેન્ટના ભાગરૂપે વન વિભાગ અને ઓળખાયેલી પ્રતિષ્ઠિત કંપનીઓ વચ્ચે MISHTI  હેઠળના એમઓયુ પર પણ હસ્તાક્ષર કરવામાં આવ્યા હતા. મેન્ગ્રોવ સંરક્ષણ અને સંરક્ષણ ક્ષેત્રે ઉત્કૃષ્ટ દેખાવ કરનાર ‘ફોરેસ્ટ હીરોઝ’નું પણ સન્માન કરવામાં આવ્યું હતું.
આ કાર્યક્રમમાં ગુજરાત સરકારના પ્રવાસન, સાંસ્કૃતિક પ્રવૃતિઓ અને વન અને પર્યાવરણ મંત્રી શ્રી મુલુભાઈ બેરા, જામનગર અને દ્વારકાના સંસદસભ્ય સુશ્રી પૂનમબેન માડમ, રાજકોટના વિધાનસભાના સભ્ય શ્રી ઉદય કાનગડ, શ્રી ચંદ્ર પ્રકાશ ગોયલ, ફોરેસ્ટના મહાનિર્દેશક અને વિશેષ સચિવ, MoEF અને CC, શ્રી એસ કે ચતુર્વેદી, PCCF અને HoFF, ગુજરાત, શ્રી યુ.ડી. સિંઘ PCCF, D&M, ગુજરાત ભારત સરકાર અને ગુજરાત સરકારના અન્ય ઉચ્ચ વન અધિકારીઓ, N.C.C. અને સ્કાઉટ્સ; શારદાપીઠના પંડિતો અને ભારતીય વાયુસેના, ભારતીય નૌકાદળ, ભારતીય કોસ્ટ ગાર્ડ્સના પ્રતિનિધિઓ પણ ઉપસ્થિત રહ્યા હતા.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 131